
                            Bucureşti,  12.03.2019
                                                               AVIZ
asupra proiectului de Lege pentru aprobarea 

Ordonanţei de urgenţă a Guvernului nr. 104/2018 privind implementarea 
Programului guvernamental ,,gROwth – Contul individual de economii                          Junior Centenar”
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare,                    în procedură de urgență, cu proiectul de Lege pentru aprobarea Ordonanţei de urgentă a Guvernului nr. 104/2018 privind implementarea Programului guvernamental                 ,,gROwth – Contul individual de economii Junior Centenar”, transmis cu adresa                      nr. PL-x 49 din 18 februarie 2019, înregistrată sub nr. 4c-1/19 din 19 februarie 2019. 
Senatul, în calitate de primă Cameră sesizată, a adoptat iniţiativa legislativă,                   în şedinţa din 11 februarie 2019, în conformitate cu prevederile                                         articolului 115 alineatul (5) teza a  III-a din Constituţia României, republicată.

Conform prevederilor art. 75 din Constituţia României, republicată,                               şi ale art. 92 alin. (9) pct. 1 din Regulamentul Camerei Deputaţilor, republicat,                       cu modificările și completările ulterioare, Camera Deputaţilor este                                    Cameră decizională. 
Potrivit reglementărilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au dezbătut iniţiativa legislativă menţionată mai sus, pe parcursul mai multor şedinţe,                      dezbaterile finalizându-se în  şedinţa din  12 martie 2019.





Membrii Comisiei au examinat proiectul de lege supus avizării, expunerea de motive și avizul favorabil al Consiliului Legislativ, cu observaţii şi propuneri, transmis cu adresa nr. 1122 din 28 noiembrie 2018.




De asemenea, Consiliul Economic și Social, prin punctul de vedere                   transmis cu adresa nr. 5427 din 30 octombrie 2018, a precizat că, reprezentanții                 părții patronale, reprezentanții părții sindicale și un reprezentant al asociațiilor                         și fundațiilor neguvernamentale ale societății civile au avizat favorabil                        proiectul de act normativ, cu observații, iar 3 reprezentanți ai asociațiilor și fundațiilor neguvernamentale ale  societății civile s-au abținut de la vot.
  Domnul deputat Adrian-Claudiu Prisnel și-a retras amendamentele depuse la Comisie.
În urma dezbaterilor, membrii Comisiei au hotărât, cu majoritate de voturi                         (3 voturi împotrivă),  avizarea favorabilă a iniţiativei legislative, în forma adoptată de Senat. 

În raport cu obiectul şi conţinutul său, proiectul de lege face parte                              din categoria legilor ordinare.

                     PREŞEDINTE                                                                      SECRETAR
                 Gheorghe ŞIMON                                                           George-Gabriel VIȘAN

 Lidia-Graziella SEGĂRCEANU

